open-index/open-wikipedia-markdown huggingface dataset:
PlayStation Portable

**PlayStation Portable** (oficiálne označovaná skratkou **PSP**) je prenosná herná konzola spoločnosti Sony. Na trh bola uvedená v roku 2004 v Japonsku, nasledujúci rok aj v iných regiónoch. Konzola je primárne určená na hranie hier, avšak funguje aj ako multimediálny prehrávač.

Ide o prvú prenosnú konzolu vyrobenú spoločnosťou Sony a bola konkurentom konzoly Nintendo DS od Nintenda. Jej výroba a podpora bola ukončená v roku 2014.

## Hardvér
Prvý model PSP série sa označoval ako **PSP-1000**.

### Technická špecifikácia
* CPU: MIPS založený na architektúre R4000, 333 MHz
* RAM: 32 MB (64 MB pre modely PSP-2000 a vyššie)
* Rozlíšenie: 480 × 272 pixelov
* Paleta farieb: 16,77 miliónov farieb (24-bit)

### Pamäťové médiá
#### Universal Media Disc
náhľad|UMD disk
Hry boli distribuované prostredníctvom miniatúrnych optických diskov Universal Media Disc (nazývané aj skratkou **UMD**), vyvinutých firmou Sony. Toto médium sa používalo aj na distribúciu filmov.

#### Memory Stick
Konzola obsahovala jeden slot pre pamäťové karty typu Memory Stick PRO Duo, na ktoré sa dali ukladať hry, videá, hudba a fotky.

### Verzie
Sony počas životného cyklu konzoly (trvajúceho 10 rokov) vyvinula celkom 4 upravené verzie tejto konzoly.

#### PSP-2000
Prvá vylepšená verzia PSP sa nazývala **Slim and Lite**, jej označenie bolo **PSP-2000**. Na trh bola uvedená v roku 2007. Vyznačuje sa výrazne menšími rozmermi, nižšou hmotnosťou a pridaným výstupom pre možné pripojenie k televízoru. V tejto verzii bol odstránený infračervený port.

#### PSP-3000
Tretia verzia konzoly bola **PSP-3000**. Vzhľadom bola takmer totožná s modelom PSP-2000, avšak obsahovala lepší displej a pridaný mikrofón, ktorý sa dal použiť na telefonovanie cez aplikáciu Skype, alebo aj komunikáciu vo vybraných, podporovaných hrách.

#### PSP Go
PSP Go bol model zameraný na digitálnu distribúciu hier: chýbala v ňom optická mechanika, namiesto UMD diskov sa na nej dali hrať iba digitálne hry zakúpené cez PlayStation Network online obchod.

#### PSP-E1000
Posledná vyrobená verzia, **PSP-E1000** (tiež nazývaná **Street**), vydaná v roku 2011, bola vytvorená ako lacný model konzoly. Rozmermi bola podobná pôvodnému modelu PSP-1000, chýbal v nej mikrofón, Wi-Fi adaptér na pripojenie na internet, a tiež mala iba mono reproduktor. Spodné tlačidlá boli dotykové.

## Softvér
PSP obsahovalo vlastný operačný systém nazývaný *System Software*. Jeho užívateľské rozhranie sa volalo XMB (celým názvom *XrossMediaBar*): rovnaký dizajn, ktorý bol použitý aj na konzole PlayStation 3. Aktualizácie sa dali sťahovať z internetu, alebo inštalovať z UMD diskov hier.

## Iné projekty

## Externé odkazy
* PlayStation Portable  na DMOZ 

Kategória:PlayStation
Kategória:Sony
Kategória:Herné konzoly
Game Boy

**Game Boy** () je 8-bitová prenosná herná konzola, ktorú vyvinula spoločnosť Nintendo a uviedla na japonský trh v roku 1989. Na Slovensku bola uvedená v roku 1990.

Pôvodne k sebe na americkom a európskom trhu mávala pribalenú hru Tetris, pretože spoločnost Nintendo predpokladala, že táto hra pritiahne záujem zákazníkov.

## Hardvér
### Technická špecifikácia
* CPU: 4.19 MHz, 8-bit
* RAM: 8 KB
* Rozlíšenie: 160 x 144 pixelov
* Paleta farieb: 4 farby

## Verzie
### Play It Loud!
V roku 1995 Nintendo spustilo ¨Play It Loud!¨ kampaň, čo znamenalo špeciálne vydania Game Boy konzoly s farebnými krytmi. Okrem týchto farieb sa však Play It Loud! modely nijako nelíšili od toho pôvodného.

### Game Boy Pocket
Prvou podstatne upravenou verziou bol Game Boy Pocket z roku 1996. Tento model mal menšie rozmery, nižšiu hmotnosť a čiernobiely displej (oproti pôvodnému zelenému).

### Game Boy Light
V roku 1998 bola na trh uvedená posledná upravená verzia Game Boy konzoly, takzvaný Game Boy Light. Hlavnou zmenou oproti svojim predchodcom bol podsvietený displej (dostupné len v Japonsku). 

### Super Game Boy
Super Game Boy bol špeciálny adaptér/kartridž pre konzolu Super Nintendo Entertainment System, vydaný v roku 1994. Dali sa doň vložiť Game Boy kartridže a tak sa tieto hry mohli hrať na televíznej obrazovke. Výhodou bolo, že pomocou špeciálneho menu si hráči mohli upravovať farebnú paletu hier, takže pôvodné čiernobiele hry mohli byť kvázi farebné (s tým, že sa nedal presiahnuť limit 4 súčasne zobrazených farieb).

## Pozri aj
* Game Boy Color
* Game Boy Advance
* Game Boy Advance SP
* Game Boy Light

## Externé odkazy
*Archív oficiálnej slovenskej stránky o Game Boy

Kategória:Game Boy
Kategória:Herné konzoly
Kategória:Nintendo
Cardware

**Cardware** je spôsob distribúcie softvéru, ktorý je veľmi podobný freewaru. Ale je tu určité, aj keď len minimálne, obmedzenie. Obmedzenie spočíva v tom, že na používanie tohoto softvéru je potrebné poslať autorovi poštovú pohľadnicu alebo aspoň e-mail.

## Pozri aj
*freeware

Kategória:Softvérové licencie
Albert Pavol Mamatej

**Albert Pavol Mamatej** alebo **Albert Mamatey** (* 11. apríl 1870, Kláštor pod Znievom, časť Lazany † 21. december 1923, Brooklyn, Massachusetts, USA) bol slovenský exilový politik, zástanca samostatného Slovenska vo federatívnom usporiadaní Česko-Slovenska, jeden zo signatárov Clevelandskej dohody z roku 1915 a Pittsburskej dohody z roku 1918.

## Biografia
Narodil sa v rodine Pavla Mamateja a jeho manželky Judity rodenej Rolkovej. Mamatej bol vyučeným zámočníkom, svoje vzdelanie si však ešte počas života na Slovensku dopĺňal súkromne. V roku 1893 sa vysťahoval do USA, kde spočiatku takisto pracoval ako robotník (New York, Boston) a neskôr ako výskumný pracovník v priemyselnej výrobe a od roku 1907 aj na vysokej škole *Carnegie Technical Schools* (dnes *Carnegie Mellon University*) v Pittsburghu.

Krátko po svojom príchode do Spojených štátov sa začal aktívne podieľať na živote exilových Slovákov vrátane oponentúry na protislovenskú propagandu, ktorú v Amerike organizoval maďarský politik gróf Mihály Károlyi. Od roku 1911 do svojej smrti bol predsedom Národného slovenského spolku a spoluzakladateľom a redaktorom časopisu *Národné noviny* (tlačového orgánu tohto spolku). Založil aj spolok pre slovenskú mládež Kruh mládeže. Bol spoluzakladateľom (1907) a predsedom Slovenskej ligy v Amerike (1911 - 1920). Inicioval založenie „Kancelárie práce pri Slovenskej lige“, ktorá pomáhala slovenským prisťahovalcom. Snažil sa aj o nadviazanie a udržiavanie vzájomnej spolupráce s predstaviteľmi národného hnutia na Slovensku.

Podporoval snahy o vytvorenie spoločného štátu Čechov a Slovákov, ktoré vyvrcholili počas 1. svetovej vojny. Po vzniku ČSR sa stal československým konzulom v Pittsburghu. Odmietal teóriu jednotného československého národa, ale aj snahy o autonómiu Slovenska zo strany Slovenskej ligy, čo viedlo až k jeho vylúčeniu z tohto združenia v roku 1922. Mamatey sa dostal do nemilosti slovenských predstaviteľov v USA (reprezentovaných Slovenskou ligou v Amerike) a zomrel v biednych pomeroch v sanatóriu Brooklyne v štáte Massachusetts. Na jeho náhrobný kameň prispeli členovia Národného slovenského spolku. Pochovali ho na slovenskom cintoríne v Braddocku v Pensylvánii.

Vďaka svojej aktivite a mnohostrannosti je Albert Mamatey považovaný za jedného z najvýznamnejších predstaviteľov slovenského hnutia v USA. Sú po ňom pomenované ulice v Bratislave (Mamateyova) a v Martine (A. Mamateja).

## Referencie

## Literatúra
* ŠTILLA, M.: *Albert Mamatey - zabudnutý slovenský politik*

## Iné projekty

## Externé odkazy
* MAMATEY, A. P., ROVNIANEK, P. / ''Census a Slaviani''. Pittsburgh: [s. n.], 1910. 1. zv - dostupné v Digitálnej knižnici UKB
* MAMATEY, A. P., ROVNIANEK, P. V. ''Valná schôdza Slavianov : zastúpení: Slováci, Rusíni, Hrvati a Srbi''. [Pittsburgh]: [s. n.], 1910. 1. zv.  - dostupné v Digitálnej knižnici UKB
* Záznam o narodení a krste v matrike - indexovaný záznam; pokrstený ako Pawel Albert Mamatej

Kategória:Slovenskí politici
Kategória:Osobnosti z Kláštora pod Znievom
Kategória:Signatári Pittsburskej dohody
Kategória:Signatári Clevelandskej dohody
Kategória:Slovenskí diplomati
Ján Janček (politik)

**Ján Janček ml.** (pseudonym: *Janko Sršeň*; * 2. február 1881, Ružomberok – † 4. október 1933, Bratislava) bol slovenský politik a verejný činiteľ.

## Životopis
Narodil sa v rodine známeho ružomberského továrnika, mešťana a signatára Martinskej deklarácie Jána Jančeka, st. a jeho manželky Anny rodenej Sýkorovej. Študoval na gymnáziu v Ružomberku a Kiskunfélegyháze, na obchodnej škole v Kežmarku a obchodnej akadémii v Budapešti. V rokoch 1903-04 korešpondent P. Canon v Antverpách, v rokoch 1904-05 pracovník podnikov Petra Rovnianka v Pittsburgu od roku 1905 pracovník a spolumajiteľ rodinných podnikov. 

Od študentských čias prispieval do Hodžovho Slovenského denníka, potom Slovenského týždenníka, martinských a amerických Národných novín, počas pobytu v USA spolu s Milanom Gettingom založil a redigoval časopis Slovenský Sokol. Zakladateľ, majiteľ a v rokoch 1913-33 vydavateľ týždenníka Slovenské hlasy. 

V marci 1915 ako dôstojník rakúsko-uhorskej armády prešiel na ruskú stranu, v zajateckých táboroch v Samarkande a Taškente rozvíjal národno-uvedomovaciu prácu. Od roku organizátor československých légií v Rusku. Tajomník Slovenskej ligy, člen československej národnej rady v USA, signatár Pittsburskej dohody. Po návrate na Slovensko sa v januári 1919 krátko stal prvým abovsko-turnianskym  županom v Košiciach. V rokoch 1919-20 vládny komisárom pre plebistické územie na Orave a Spiši.

Od roku 1919 člen a funkcionár Republikánskej strany poľnohospodárskeho a maloroľníckeho ľudu. Prívrženec československej národnej a štátnej jednoty, buržoázneho čechoslovakizmu a centralistickej politiky. Poslanec Národného zhromaždenia československého (19181925) a v rokoch 19291933 senátor Národného zhromaždenia. V rokoch 1927-31 starostom mesta Ružomberok.

## Referencie

## Iné projekty

## Externé odkazy
* Záznam o narodení a krste v matrike záznam číslo 32; pokrstený ako Joannes Alexander Jancsek

Kategória:Osobnosti z Ružomberka
Kategória:Slovenskí politici
Kategória:Slovenskí novinári
Kategória:Signatári Pittsburskej dohody
Kategória:Signatári Martinskej deklarácie
Kategória:Príslušníci česko-slovenských légií
Kategória:Poslanci česko-slovenského Národného zhromaždenia
Kategória:Primátori slovenských miest
Milan Alexander Getting

**Milan Alexander Getting**  (* 10. september 1878, Bytča – † 1951) bol slovenský novinár a politik.

## Rodina
* otec: Ondrej Göttin
* matka: Mária rod. Matušeková
* syn Ivan Alexander Getting, vynálezca systému GPS

## Život
Zo Slovenska emigroval do Pittsburghu v roku 1902 a v rokoch 1905-1919 vydával noviny *[[Slovenský Sokol]]*. V rokoch 1914 - 1918 organizoval v USA kampaň, ktorá pripravila návštevu T. G. Masaryka a počas jeho návštevy bol jedným zo signatárov Pittsburskej dohody z roku 1918.

V roku 1919 sa na pozvanie Vavra Šrobára vrátil dočasne do Česko-Slovenska, neskôr sa vrátil do USA ako vedúci tlačového oddelenia česko-slovenského veľvyslanectva vo Washingtone. Potom pôsobil ako konzul Česko-Slovenska v Západnej Pennsylvánii (1924 - 1932). V roku 1925 si zmenil oficialne priezvisko z Göttin na Getting o com svedčí aj poznamka v jeho rodnom zázname (viď Externé odkazy - zaznam z matriky).

Je po ňom pomenovaná Gettingova ulica v Bratislave.

## Dielo
* *Americkí Slováci a vývoj československej koncepcie* (*American Slovaks and the Evolution of the Czechoslovak Concept*, preklad Milan P. Getting, 1933)

## Externé odkazy
* Záznam o narodení a krste v matrike záznam číslo 96; pokrstený ako Emilianus Alexander Göttin

Kategória:Narodenia v 1878
Kategória:Úmrtia v 1951
Kategória:Slovenskí novinári
Kategória:Slovenskí diplomati
Kategória:Slovenskí politici
Kategória:Osobnosti z Bytče
Kategória:Osobnosti USA slovenského pôvodu
Kategória:Signatári Pittsburskej dohody
Ján Pankúch

**Ján Pankúch** alebo **Ján Pankuch** (* 16. december 1869, Prešov – † 28. február 1952, Lakewood, Ohio, USA) bol redaktor a vydavateľ slovenských periodík v USA.

V roku 1885 emigroval do USA kde sa zapojil do práce krajanských spolkov Slovenská evanjelická jednota a Slovenská liga v Amerike. Od roku 1894 vlastnil v Clevelande tlačiareň, kde vydával noviny a publikácie. Sám tu založil slovenský týždenník *[[Hlas (1907)|Hlas]]*. Bol spoluorganizátorom protestov voči uhorskému ministrovi kultúry a školstva Albertovi Apponyimu a jeho školským zákonom počas Apponyiho návštevy USA spojenej s prednáškovým turné po amerických univerzitách v roku 1911.

V roku 1915 bol jedným zo signatárov Clevelandskej a v roku 1918 Pittsburskej dohody o spoločnom postupe Čechov a Slovákov a o budúcom usporiadaní Česko-Slovenska.

Je po ňom pomenovaná Pankúchova ulica v Bratislave.

## Dielo
* *Dejiny clevelandských a lakewoodských Slovákov* (1930)

## Referencie

## Literatúra
* 
* 

## Iné projekty

## Externé odkazy
* Dejiny clevelandských a lakewoodských Slovákov v Digitálnej knižnici SNK

Kategória:Osobnosti z Prešova
Kategória:Slovenskí novinári
Kategória:Slovenskí vydavatelia
Kategória:Slovenskí redaktori periodík
Kategória:Signatári Pittsburskej dohody
Kategória:Slovenskí emigranti a exulanti
Jozef Hušek

**Jozef Hušek** (* 5. január 1880, Okoličné† 29. marec 1947, Palmyra, Ohio, USA) bol slovenský novinár v Spojených štátoch, predstaviteľ nacionalistického prúdu exilovej politiky.

## Životopis
Študoval gymnázium v Ružomberku, odkiaľ bol vylúčený za panslavizmus. V roku 1903 sa vysťahoval do USA, kde bol redaktor časopisu *Slováka v Amerike*, potom *Jednoty*. V Clevelande viedol časopis *Kritika*, bol aj vydavateľom časopisu *Stráž* a od roku 1943 redaktor *Slovenskej obrany*.

Bol členom Slovenskej ligy v Amerike, spoluorganizátor prvého československého zahraničného odboja. Bol jedným zo signatárov Clevelandskej a Pittsburskej dohody. Bol vedúcim delegácie amerických Slovákov, ktorá v mene Slovenskej ligy v Amerike pricestovala 7. marca 1919 na Slovensko presvedčiť sa, či sa plnia závery Pittsburskej dohody.

V roku 1922 sa po vylúčení „čechoslovakistov“ Alberta Mamateya a Milana Gettinga stal predsedom Slovenskej ligy v Amerike a Liga začala podporovať autonomistické hnutie na Slovensku. Vo funkcii ho v rokoch 19351938 vystriedal P. Hletko, ale Hušek bol znovuzvolený v roku 1938.

Autor pamätnice Prvej slovenskej katolíckej jednoty. Spoluzakladateľ a tajomník Katolíckej matice. Bol aj predsedom Združenia slovenských novinárov v USA.

V roku 1938 opätovne pricestoval na Slovensko ako člen delegácie, ktorá priviezla originál Pittsburskej dohody, aby podporila Hlinkovu slovenskú ľudovú stranu (HSĽS).

Kategória:Slovenskí novinári
Kategória:Slovenskí politici
Kategória:Osobnosti USA slovenského pôvodu
Kategória:Signatári Pittsburskej dohody
Kategória:Slovenskí vydavatelia
Kategória:Osobnosti z Liptovského Mikuláša
Električky Tatra

Pod značkou Tatra ČKD boli v závode Tatra Smíchov vyrábané od roku 1951 električky.

right|thumb|Tatra T1 po rekonštrukcii
thumb|Električka T6A5

**Električky typu T (vychádzajúce z koncepcie [[PCC]])** – chronologicky
* Tatra T1 (1951 – 1958)
* Tatra T2 (1955 – 1962)
* Tatra T3 (1961 – 1997)
* Tatra T4 (1967 – 1987)

**Neskoršie vyrábané električky** – chronologicky
* Tatra T5 (1972)
* Tatra T5B6 (1976)
* Tatra T5C5 (1978 – 1984)
* Tatra T5A5 (1981)
* Tatra T6B5 (1983 – 2003)
* Tatra T6A2 (1985 – 2000)
* Tatra T7B5 (1988 – 1993)
* Tatra T6A5 (1991 – 1998)
* Tatra T3R (1997)
* Tatra T3RF (1997 – 1999)
* Tatra T6C5 (1998)

**Kĺbové električky typov KT a RT** – chronologicky
* Tatra K1 (1964)
* Tatra K2 (1966 – 1983)
* Tatra K5 (1967 – 1973)
* Tatra KT4 (1973 – 1997)
* Tatra KT8D5 (1984 – 1993)
* Tatra RT6N1 (1993 – 1998)
* Tatra RT8D5 (1994 – 1998)
* Tatra RT6S (1996)
* Tatra KT8D5N (1998 – 1999)

**Vlečné vozne typu B** – chronologicky
* Tatra B4 (1967 – 1987)
* Tatra B3 (1973 – 1988)
* Tatra B6A2 (1985 – 1990)

## Pozri aj
* Typové označenie električiek ČKD
Kostol svätého Antona Pustovníka (Brodské)

náhľad|vpravo|Kostol sv. Antona
**Kostol sv. Antona Pustovníka** je trojloďový farský kostol v Brodskom. Terajší kostol vznikol asi roku 1163. Zamurované románske okno, gotická klenba presbytéria a zvyšok gotického okna vo veži tomu nasvedčuje. Kostol bol do roku 1911 dvakrát reštaurovaný. Prvý raz roku 1633, dôkazom je renesančná klenba, stĺpy a okná. Pri druhej prestavbe v roku 1866 boli k hlavnej lodi pristavené bočné lode (konventy). Zároveň bola postavená aj veža. Postavili ju podľa jednej ostrihomskej veže.

## Galéria

Brodske 01.jpg
Brodske 02.jpg


## Iné projekty

Kategória:Brodské
Brodské
Brodské
Cisco Networking Academy

**Program CISCO Networking Academy** (skr. CNA) je program spoločnosti Cisco Systems, ktorý pomáha efektívne riešiť problémy spojené s rozvojom súčasnej informatickej spoločnosti v oblasti sieťových technológií.

## Externé odkazy
* Domovská stránka

Kategória:Počítačové siete
Horalka

**Horalka** môže byť:
* ženský rod od slova horal
* v hip-hopovom slangu: úder rukou zozadu na krk
* napolitánka vyrábaná na Slovensku a v Česku, pozri Horalky
* taliansky film Vittoria De Sicu, pozri ''Horalka'' (film z roku 1960)
Animecon

**Animecon** je názov viacerých rôznych anime conov:
* AnimeCon (Brazília)
* Animecon (Fínsko)
* Animecon (Holandsko)
* AnimeCon (Maďarsko)
* Animecon (Slovensko)
* Anime Con v San José v Kalifornii v roku 1991, ktorý sa rozdelil na Anime Expo a Anime America
* AnimeCon Louisville
* AnimeCon UK v Liverpoole v roku 2001
Festival Chorobná & Kýže sliž

**Festival Chorobná & Kýže sliž** je dvojalbum slovenskej kapely Horkýže Slíže obsahujúci albumy Festival Chorobná a Kýže sliz. Vyšiel v roku 2006.

Kategória:Albumy Horkýže Slíže
Kategória:Kompilačné albumy z 2006
Finncon

[right|thumb|[Cosplay na Finncone 2013]]

**Finncon** je najväčší sci-fi con vo Fínsku a s počtom účastníkov do 9000 jeden z najväčších conov v Európe.

Je jedinečný tým, že nemá žiadne členské alebo vstupné poplatky. Podujatie je organizované raz za rok v rôznych mestách vo Fínsku.

## Iné projekty

## Externé odkazy
*Finncon

Kategória:Festivaly vo Fínsku
Kategória:Cony
Ján Kubašek

**Ján Kubašek** (* 15. apríl 1885, Stará Ľubovňa – † 16. jún 1950) bol slovenský politik, publicista a kňaz v USA.

Jeho otec sa volal Ján a matka Mária rod. Bobaková. Mal mladšieho brata Štefana a mladšiu sestru Emíliu, ktorá sa v Amerike vydala za Killimayera. Navštevoval gymnázium v Podolínci a v Spišskej Novej Vsi, maturoval v roku 1902 a už v októbri toho istého roku emigroval do USA. Neskôr sa rozhodol stať kňazom a v roku 1912, ako prvý Slovák v Amerike, vyštudoval teológiu v Arcibiskupskom seminári svätého Jozefa v Yonkers. Vysvätili ho dňa 14. februára 1912. V Yonkers pôsobil až do svojej smrti. Pôsobil v krajanských spolkoch, bol spoluzakladateľom a v rokoch 1915 – 1919 aj predsedom Združenia slovenských katolíkov. Prispieval do viacerých krajanských časopisov, ako *Dobrý pastier*, *Jednota*, *Katolícky Sokol*, *Slovák v Amerike*, *Národné noviny*.

Bol jedným zo slovenských autonomistických aktivistov, mal čulé styky s T. G. Masarykom a M. R. Štefánikom. V roku 1918 sa stal jedným zo signatárov Pittsburskej dohody.

## Externé odkazy
* Ján Kubašek – stránky mesta Stará Ľubovňa

Kategória:Slovenskí novinári
Kategória:Slovenskí politici
Kategória:Slovenskí rímskokatolícki kňazi
Kategória:Signatári Pittsburskej dohody
Kategória:Osobnosti USA slovenského pôvodu
Kategória:Osobnosti zo Starej Ľubovne
Ivan Bielek

**Ivan Bielek** (* 19. marec 1886, Dohňany – † 31. október 1942, Middletown, USA) bol slovenský publicista, kultúrny pracovník a politik. Signatár Pittsburskej dohody z roku 1918.

## Životopis
Narodil sa v učiteľskej rodine Antona Bieleka a jeho manželky Agnešy rod. Barošovej. Mal osem súrodencov. Jeho krstným otcom bol Andrej Hlinka. Do školy chodil v Martine a Ružomberku, vyššiu obchodnú školu absolvoval roku 19011904 v Prostějove. Od roku 1904 praktikant Uhorského hospodárskeho spolku v Bratislave a od roku 1905 úradník Gazdovského poisťovacieho spolku. Roku 1906 s otcom a štyrmi súrodencami sa vysťahoval do USA. Krátko pracoval ako úradník v administrácii Slováka v Amerike. V rokoch 190612 úradník Bosákovej banky v Olyphante, okolo roku 1908 správca Bosákových ústavov. Roku 1912 odišiel do Pittsburgu, kde ho konvencia Národného Slovenského spolku zvolila za redaktora Národných novín. Redaktorom bol až do roku 1923.

Patril k buržoáznym krajanským publicistom, pôsobiaci hlavne na rast národného uvedomenia a kultúrne povznesenie Slovákov v USA. V rokoch 191418 spoluorganizátor prvého československého zahraničného odboja. V máji 1917 spoluautor Prehlasu k organizovaným Slovákom, ktorý podnietil zbierku na pomoc Slovákom. V máji 1918 bol signatárom Pittsburskej dohody. Po vzniku Česko-Slovenska podporoval autonomistické sily v SNS, neskôr v HSĽS. Pôsobil v Slovenskej lige, kde bol podpredsedom a po rezignácii Mamateja sa stal 15. septembra 1920 jej predsedom. Predsedom bol až do roku 1934. Roku 1922 spoluautor (spolu s tajomníkom Jánom Kocúrom) Memoranda Slovenskej ligy v Amerike, ktorým sa dožadoval plnenia Pittsburskej dohody najmä vo vzťahoch medzi Čechmi a Slovákmi. Pracoval aj ako úradník v American State Bank and Trust Co. v Pittsburgu. Neskôr pracoval v Denniku Slovák v Amerike, v rokoch 193542 redaktor Bratstva, orgánu Slovenskej Katolíckej Jednoty. Takisto bol člen a spolumajiteľ Bielek Manufactory Co.

## Referencie

## Pozri aj
* Pittsburská dohoda

## Iné projekty

Kategória:Signatári Pittsburskej dohody
Kategória:Slovenskí publicisti
Kategória:Slovenskí kultúrni pracovníci
Kategória:Slovenskí politici
Kategória:Osobnosti z Dohnian
Bandog

**Bandog** je pes šľachtený v USA s cieľom tvrdo pracovať. Jeho úlohou bolo vždy nekompromisne chrániť človeka a jeho majetok. 

## Pracovné upotrebenie

Bandog slúži na ochranu osôb a majetku, je vhodný do krízových situácií pre svoju výnimočnú odolnosť. V krajine pôvodu sa používa aj ako strážny pes vo väzniciach s najprísnejším režimom. 

## Pôvod

Bandog vzikol krížením americky staford terier s anglickým mastifom. Cieľom bolo vytvoriť psa neporaziteľného v sile a vytrvalosti. Kríženci neapolského mastina a staforda neboli v ďalšom chove použiteľní pre slabú pracovnú upotrebiteľnosť. Staroanglického buldoga by nikto, vzhľadom na zdravotné problémy prešľachteného plemena, nepoužil.

Kategória:Plemená psov z USA
Kategória:Molosoidné psy
Erasmusbrug

**Erasmusbrug** (doslova „Erasmusov most“) je zavesený most na rieke Nieuwe Maas, ktorý spája južnú a severnú časť mesta Rotterdam v Holandsku.

Postavený bol v roku 1996, celková jeho dĺžka je 802 metrov, výška asymetrického pylónu 139 metrov a hlavné rozpätie 280 metrov. Váži 6800 ton. Navrhol ho Ben van Berkel.

Južná časť mosta má 89 metrov dlhý zdvíhací most pre lode, ktoré nemôžu preplávať popod most. Tento zdvíhací most je najväčší a najťažsí v západnej Európe a má najväčší panel svojho typu na svete.

Most oficiálne otvorila kráľovná Beatrix 6. septembra 1996, jeho výstavba stála 165 miliónov holandských guldénov, čo je asi 75 miliónov eur. Krátko po otvorení, v októbri roku 1996 bolo zistené, že most sa kolíše pri zvláštnych silných veterných podmienkach. Na zredukovanie tohto kolísania boli nainštalované silnejšie tlmiče nárazov.

## Iné projekty

## Externé odkazy

* Erasmusbrug Youtube

 
Kategória:Zavesené mosty
Kategória:Mosty v Rotterdame
Albert II.

**Albert II.** môže byť:
* monacké knieža (* 1958), pozri Albert II. (Monako)
* belgický kráľ (* 1934), pozri Albert II. (Belgicko)

Kategória:Rozlišovacie stránky – Panovník
Toshkent Teleminorasi

**Toshkent Teleminorasi** (doslova *Taškentská televízna veža*) je 375 metrov vysoká televízna veža v Uzbeckom hlavnom meste Taškent, ktorá je súčasne najvyššou televíznou vežou v Centrálnej Ázii. Stavba veže začala v roku 1978, do užívania ju odovzdali 15. februára 1985.
   
## Využitie
Na veži sa nachádzajú okrem vyhliadkovej plošiny vo výške 97 metrov aj dve reštaurácie. Rádiové a televízne vysielače nachádzajúce sa na veži pokrývajú celú oblasť Taškentu, ako aj južné časti Kazachstanu. Veža sa taktiež využíva pri komunikácii medzi vládnymi úradmi a organizáciami a slúži ako hydrometeorologická stanica.  

## Zdroje

## Pozri aj
* World Federation of Great Towers
* Zoznam najvyšších veží na svete

## Externé odkazy
* Oficiálna stránka  
* Stránka veže na stránke World Federation of Great Towers  

Kategória:Veže v Uzbekistane
Kategória:Vysielacie veže a stožiare
Kategória:World Federation of Great Towers
Kategória:Architektúra z 1984
Albert II. (Monako)

**Albert II., monacké knieža**, vlastným menom **Albert Alexandre Louis Pierre Grimaldi** (* 14. marec 1958), nazývaný ***Jeho Jasnosť zvrchované knieža monacké***, je vládcom Monackého kniežatstva od roku 2005, po smrti svojho otca Rainiera III. Jeho manželkou je od júla 2011 bývalá juhoafrická plavkyňa Charlene Wittstocková, s ktorou má dvojičky, Gabriellu a Jacquesa (* 2014).

Jeho matkou bola americká herečka Grace Kellyová. Má staršiu sestru Caroline a tiež dve nemanželské deti: Jazmin Grace Grimaldi (s Tamarou Rotolo v roku 1992) a Alexandre Coste (s Nicole Coste v roku 2003).

Keď jeho matka v jeho 24 rokoch (1982) zomrela, stal sa predsedom monackého Červeného kríža a podpredsedom Nadácie Grace Kellyovej.

Monacké knieža Albert II. si 14. októbra 2019 na Univerzite Komenského v Bratislave prevzal čestný titul „doctor honoris causa“ za aktivity v oblasti ochrany prírodného a kultúrneho dedičstva a pri odstraňovaní následkov klimatických zmien.

## Šport
Knieža Albert je veľmi športovo aktívny. V rokoch 1988, 1992, 1994, 1998 a 2002 sa zúčastnil zimných olympijských hier na boboch a v rokoch 1985 a 1986 sa zúčastnil rallye Paríž-Dakar.

Ďalej je od roku 1985 členom Medzinárodného olympijského výboru, od roku 1983 predsedom Monackej federácie plávania, od roku 1984 Monackého jachtárskeho klubu a Monackej atletickej federácie, od roku 1994 Monackého olympijského výboru a od roku 1999 Monackej federácie moderného päťboja.

16. apríla 2006 pokoril ako prvá úradujúca hlava štátu severný pól. Táto expedícia mala verejnosť upozorniť na problém globálneho otepľovania. Nie je bez zaujímavosti, že sa jeho prapradedko Albert I. o rovnaký čin pokúšal o storočie skôr, ale bez úspechu.

Po tomto čine založil 27. júna 2006 svoju vlastnú nadáciu: *Nadácia Alberta II. monackého*, zameranú na ochranu prírody a trvalo udržateľný rozvoj. Klimatické zmeny, biodiverzita a voda sú tri hlavné oblasti záujmu tejto nadácie. Prvé konkrétnejšie projekty sa začali rysovať na začiatku roku 2007.

## Iné projekty

## Referencie

Kategória:Kniežatá Monaka
Kategória:Monackí bobisti
Kategória:Monackí olympionici
Kategória:Monackí športoví funkcionári
Kategória:Členovia Medzinárodného olympijského výboru
Kategória:Grimaldiovci
Kategória:Držitelia čestných doktorátov Univerzity Komenského
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy Poľskej republiky
Kategória:Nositelia veľkokríža Radu čestnej légie
Kategória:Nositelia Radu Stará planina
Kategória:Nositelia Radu za mimoriadne zásluhy
Tchien-ťi po tien-š' tcha

thumb|Tianjin Radio and Television Tower

**Tchien-ťi po tien-š' tcha** (, ; doslova *Tiencinská vysielacia televízna veža*, po anglicky *Tianjin Radio and Television Tower*) je 368 metrov vysoká veža v meste Tiencin v Číne, využívaná hlavne na telekomunikačné účely. Do užívania ju odovzdali v roku 1991. Približne vo výške 253 metrov sa nachádza vyhliadková plošina, kde sú ale umiestnené najmä telekomunikačné prístroje.

## Pozri aj
* World Federation of Great Towers
* Zoznam najvyšších veží v Číne
* Zoznam najvyšších veží na svete

## Zdroje

## Externé odkazy
* Stránka veže na stránke World Federation of Great Towers 

Kategória:Veže v Číne
Kategória:World Federation of Great Towers
Kategória:Architektúra z 1991
Jelena Gadžijevna Isinbajevová

**Jelena Gadžijevna Isinbajevová** (; * 3. jún 1982, Volgograd, Rusko) je bývalá ruská atlétka, skokanka o žrdi. 

## Životopis
Je dvojnásobnou olympijskou víťazkou. Vyhrala na Olympijských hrách 2004, na ktorých vytvorila nový rekord 4,91 m i na Olympijských hrách 2008, v Pekingu 505 cm. 

22. júla 2005 sa stala prvou ženou, ktorá prekonala v skoku o žrdi výšku 5 metrov. 11. júla 2008 opäť prekonala svetový rekord výkonom 5,03 m na podujatí Zlatej ligy v Ríme. Nad latkou mala značnú rezervu. 29. júla 2008 na mítingu v Monte Carlo prekonala svetový rekord o 1 cm - 5,04 m.

V hale i vonku vytvorila 28 svetových rekordov. Je trojnásobnou majsterkou sveta (2005, 2007, 2013), vicemajsterkou (2002) a majsterkou Európy (2006) a trojnásobnou halovou majsterkou sveta (2004, 2006, 2008). Zlatú medailu má i z halových majstrovstiev Európy 2005 z Madridu. 20. septembra 2009 na mítingu v Šanghaji mala pokoriť 507 cm, informácie však boli nepravdivé. Ruská žrdkárka zvíťazila výkonom 485 cm, hoci o svetový rekord sa trikrát neúspešne pokúšala.

28. júna 2014 porodila dcéru, ktorej otcom je ruský oštepár Nikita Petinov, a v roku 2015 nepretekala. Plánovaný návrat na Olympijských hrách 2016 z dôvodu dopingového dištancu ruských atlétov nemohla uskutočniť.

V auguste 2016 bola zvolená na osemročné funkčné obdobie do komisie športovcov MOV a následne ukončila svoju športovú kariéru.

V decembri 2016 sa stala prezidentkou ruskej antidopingovej agentúry *Rusada*.

V roku 2005 a 2008 sa stala víťazkou ankety *Atlét Európy* a trikrát bola zvolená *Atlétkou sveta* (2004, 2005 a 2008).

Po otcovi pochádza z malého kaukazského národa Tabasaráncov.

## Referencie


## Iné projekty
 

## Externé odkazy
* 503 cm - starý svetový rekord (11. júl 2008, Rím) *(youtube.com)*

Kategória:Ruskí žrdkári
Kategória:Majstri sveta v skoku o žrdi
Kategória:Majstri Európy v skoku o žrdi
Kategória:Olympijskí víťazi v skoku o žrdi
Kategória:Držitelia svetových rekordov
Kategória:Ruskí olympijskí víťazi
Kategória:Ruskí bronzoví olympijskí medailisti
Kategória:Osobnosti z Volgogradu
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Krak (kokaín)

thumb|Krak
**Krek** alebo **krak** (po anglicky *crack*) je pouličný názov hydrochloridu kokaínu C17H21NO4, ktorý sa radí medzi tvrdé, stimulačné a narkotické drogy.

Krek je najnebezpečnejšia forma kokaínu. Jej základom je kokaín, prevarený práškom do pečiva alebo jedlou sódou. Krek sa vyrába tak, že sa kokaín „seká" (rozrába) s jedlou sódou a vodou. Tak vznikajú rôzne veľké kúsky kryštálov tzv. „rocks“, ktoré sa fajčia.

Krek je oveľa nebezpečnejší ako kokaín, pretože ho telo absorbuje oveľa rýchlejšie a väčšinou už prvá dávka vedie k závislosti. Pri užívaní kreku človek nepociťuje únavu,hlad či smäd.

Krek po vyfajčení účinkuje len niekoľko minút, počas ktorých človek pociťuje eufóriu, je aktívny, odvážny. Po štvrťhodine opojenosť zmizne, prichádzajú abstinenčné príznaky. Fajčiari kreku ich opisujú ako nepredstaviteľne strašné, pri ktorých túžia už len po smrti. Veľa závislých má práve preto samovražedné úmysly.

## Referencie

Kategória:Drogy
TZB HAUSTECHNIK

**TZB HAUSTECHNIK** je časopis pre odborníkov z oblasti technických zariadení budov z dielne vydavateľstva JAGA. Vychádza od roku 1992.

Kategória:Slovenské odborné časopisy
Inžinierske stavby / Inženýrské stavby

**Inžinierske stavby / Inženýrské stavby** je časopis, ktorý vychádza do roku 1952. V súčasnosti vychádzajú pod hlavičkou vydavateľstva JAGA 4-krát ročne (štvrťročník). Časopis je spoločným periodikom slovenských a českých odborníkov, ktorí sa podieľajú na tvorbe jeho obsahu. Distribuovaný je dvojjazyčne na Slovensku a v Česku. 

## Externé odkazy
* www.inzinierskestavby.sk oficiálna stránka

Kategória:Slovenské odborné časopisy
Kategória:Časopisy v Česku
Inžinierske stavby

**Inžinierske stavby** môže byť:
*množné číslo výrazu inžinierska stavba
*časopis Inžinierske stavby / Inženýrské stavby
Crack

**Crack** alebo **krek** môže byť:
* v poľnohospodástve: kôň vynikajúci svojimi výkonmi nad ostatnými, pozri krek (kôň)
* druh drogy, synonymum: krak, pozri krak (kokaín)

**Crack** môže byť aj:
* softvér, ktorý prešiel crackingom, alebo špeciálny softvér na cracking, pozri crack (softvér)
* cracking (softvér)
* názov softvéru, pozri Crack (názov sofvéru)
Reese Hoffa

**Reese Hoffa** (* 8. október 1977, Evans, Georgia, USA) je americký atlét, ktorý sa venuje vrhu guľou. Je majster sveta z roku 2007 v tejto disciplíne. 

## Vrcholové podujatia
### Osaka 2007
Na Majstrovstvách sveta 2007 v Osake vyhral na titul majstra sveta výkonom 22,04 m. Druhý tiež Američan Adam Nelson vrhol 21,61 m, čo bolo jeho vtedajšie sezónové maximum.

### Londýn 2012
Na Letných olympijských hrách 2012 v Londýne skončil na treťom mieste výkonom 21,27 cm. Pred štvrtým Američanom Christianom Cantwellom mal náskok 8 cm, no za druhým Nemcom Davidom Storlom zaostal o 59 cm a za prvým Poliakom Tomaszom Majewskim o 62 cm.

## Referencie

## Iné projekty

## Externé odkazy
* Reese Hoffa na stránkach IAAF.org 

Kategória:Majstri sveta vo vrhu guľou
Kategória:Guliari USA
Kategória:Osobnosti z Georgie
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Donald Thomas

**Donald Thomas** (* 1. júl 1984, Freeport, Bahamy) je bahamský majster sveta z roku 2007 v skoku do výšky. 

## Osaka 2007

V kvalifikácií skočil na tretí pokus 229 cm a 233 cm v hlavnej súťaži. A po pretekoch sebavedomo vyhlásil na margo toho, že by musel skočiť 237 cm (osobný rekord) za určitých okolostí na zlatú medailu: *Verím svojim schopnostiam.* Thomas vyhral pred druhým pretekárom z Ruska Jaroslavom Rybakovom a Kyriakosom Ioannouom z Cypru vďaka lepšie skočenému pokusu. Skočil na prvý pokus, ďalší dvaja až na druhý pokus. Rybakov mal pred Ioannou lepší zápis na výške 233 cm.

## Externé odkazy
* Osaka 2007

Kategória:Majstri sveta v skoku do výšky
Kategória:Bahamskí skokani do výšky
Kategória:Bahamskí olympionici
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Luke Kibet

**Luke Kibet** (* 12. apríl 1983) je kenský bežec. V roku 2007 sa stal majstrom sveta v maratóne.

Vyrástol v Eldorete a pôvodne sa venoval behu na 3000 metrov cez prekážky. V roku 2004 ale zmenil špecializáciu na maratón a dosiahol medzinárodnú úroveň (hneď pri svojom debute obsadil druhé miesto v maratóne v Enschede). V súčasnosti sa pripravuje v tréningovom stredisku Mosesa Tanuia v Kaptagate. Zamestnaný je v štátnych službách (ako zamestnanec väzenskej služby).

Najlepšieho času dosiahol na maratóne v Eindhovene v októbri 2005, kde dobehol ako tretí do cieľa za 2:08:52 hodiny, vyhral medzinárodný maratón vo Viedni.

Kibet nie je príbuzný s iným kenským maratóncom, o osem rokov starším víťazom Country Music Marathonu, ktorý nosí rovnaké meno.

## Majster sveta
Maratón na svetovom šampionáte v Osake v roku 2007 sa konal za veľmi náročných podmienok. Kvôli enormným horúčavám bolo dokonca zvažované, či sa maratón nepobeží o hodinu skôr, ale nakoniec bol odštartovaný v plánovanom čase, tj. o siedmej hodine ráno. Na štarte bola teplota vzduchu 28°C a vlhkosť vzduchu 81 %, v cieli 33°C a vlhkosť 67 %. Preteky kvôli vyčerpaniu niektorí atléti nedokončili, Kibet dobehol do cieľa v čase dve hodiny, 15 minút a 59 sekúnd. Bol to najpomalší maratón v histórii majstrovstiev sveta. Kibet sa stal prvým kenským svetovým šampiónom v maratóne od víťazstva Douglasa Wakiihuriho na šampionáte v roku 1987.

## Referencie

## Iné projekty

## Externé odkazy
* Butcher, Pat: ''Kibet's Osaka gold: a shock Marathon win for Kenya?'', správa na webe IAAF

## Zdroj

Kategória:Majstri sveta v maratóne
Kategória:Kenskí maratónski bežci
Kategória:Atléti na Letných olympijských hrách 2008
Tiruneš Dibabová

**Tiruneš Dibabová** (neprechýlene Tiruneš Dibaba; * 1. jún 1985, Arsi, Etiópia) je etiópska atlétka, ktorá má sa venuje dlhým tratiam. Má tri zlaté medaily z olympijských hier.

6. júna 2008 na mítingu Zlatej ligy v Oslo sa jej podarilo zabehnúť čas 14:11,15 min., čím zlepšila starý svetový rekord Meseret Defarovej o vyše 5 sekúnd.

Jej manželom je bežec na dlhé trate Sileši Sihine. Zosobášili sa koncom októbra 2008 v Addis Abebe.

## Vrcholové podujatia
### Peking 2008
Na Letných olympijských hrách 2008 v Pekingu získala dve zlaté medaily. V behu na 10 000 m a 5 000 m (15:41,40 min). V behu na 10 000 metrov utvorila časom 29:54,66 min nový olympijský rekord.

### Londýn 2012
Na Letných olympijských hrách 2012 v Londýne, v behu na 10 000 metrov zvíťazila časom 30:20,75 min. Na druhom mieste skončila Sally Jepkosgei Kipyegová z Kene časom 30:26,37 min. Tretia bola tiež Keňanka Vivian Jepkosgei Kipyegová časom 30:30,44 min. 

## Referencie


## Externé odkazy

* Profil na Atletika-běhy.cz 

Kategória:Majstri sveta v behu na 5 000 m
Kategória:Majstri sveta v behu na 10 000 m
Kategória:Držitelia svetových rekordov
Kategória:Olympijskí víťazi v behu na 10 000 m
Kategória:Olympijskí víťazi v behu na 5 000 m
Kategória:Etiópski olympijskí víťazi
Kategória:Etiópski olympionici
Kategória:Etiópski bronzoví olympijskí medalisti
Kategória:Etiópski bežci na 5 000 m
Kategória:Etiópski bežci na 10 000 m
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Valerie Adamsová

**Valerie Kasanita Adamsová** (známa aj pod menom **Valerie Viliová** (* 6. október 1984, Rotorua, Nový Zéland) je novozélandská vrhačka guľou, majsterka sveta z rokov 2007, 2009 a 2011 vo vrhu guľou a olympijská víťazka (2008). Na Majstrovstvách sveta v atletike v roku 2005 sa umiestnila na treťom mieste.

Jej otec pochádza z Anglicka, matka je z Tongy.

## Referencie

## Iné projekty

## Externé odkazy
* Valerie Adamsová na stránke IAAF.org 

Kategória:Novozélandskí guliari
Kategória:Majstri sveta vo vrhu guľou
Kategória:Olympijskí víťazi vo vrhu guľou
Kategória:Novozélandskí olympijskí víťazi
Kategória:Novozélandskí strieborní olympijskí medailisti
Kategória:Novozélandské osobnosti anglického pôvodu
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Kategória:Atléti na Letných olympijských hrách 2020
Ružomberský hlas

**Ružomberský hlas** je najsilnejšie a najstaršie stále vychádzajúce médium v regióne. Začalo písať svoju históriu v roku 1968. Vtedy vychádzali tieto noviny ako časopis Komisie osláv 675. výročia udelenia mestských výsad. O rok neskôr boli vplyvom politickej moci zrušené. Obnovenie vydávania Ružomberského hlasu sa udialo v roku 1990, kedy začal vychádzať ako noviny mesta a regiónu. Od roku 2004 vychádza Ružomberský hlas s podtitulom noviny vášho domova. Od 1. apríla 2007 prešli vydavateľské práva z Mesta Ružomberok na Kultúrny dom A. Hlinku, a. s. (100%-ná akciová spoločnosť Mesta Ružomberok). Noviny Ružomberský hlas vychádzajú v náklade 4000 kusov, pokrývajú mesto Ružomberok, okres Ružomberok a časť okresu Liptovský Mikuláš, najmä samotné mesto. Šéfredaktorom novín je Michal Domenik (od 2001 redaktor, od 2004 šéfredaktor), redaktorom je Ján Sokolský (2004, 2006).

## Externé odkazy
* Oficiálna stránka

Kategória:Slovenské periodiká
Kategória:Kultúra v Ružomberku
Jefferson Pérez

**Jefferson Leonardo Pérez Quezada** (* 1. júl 1974, Cuenca) je ekvádorský trojnásobný majster sveta v 20 km chôdze. 

## Vrcholové podujatia
### Osaka 2007
Do tretice si zlato na MS v atletike vybojoval tento rok. Pérez v 32°C horúčave po prvých piatich kilometroch strácal na vedúceho pretekára Taliana Ivana Brugnettiho dve sekundy. Na 10 kilometri sa strata zvýšila už na 17 sekúnd.  Talian však odstúpil a Jefferson Pérez bol s rovnakým časom ako na konci tretí Tunisan Hatem Ghoula. Nakoniec vyhral Peréz s náskokom 20 sekúnd. Jeho víťazný čas 1:22:20 bol horší ako čas z spred dvoch rokov z Helsínk. Svetový rekord urobil na pred štyrmi rokmi na MS.

### Peking 2008
Na Letných olympijských hrách 2008 v Pekingu skončil v chôdzi na 20 km na druhom mieste časom 1:19:15. Bolo to jeho vtedajšie sezónne maximum. Za prvým Valerijom Borčinom zaostal o 14 sekúnd a náskok pred tretím Jaredom Tallentom mal 27 sekúnd. Bola to jediná medaila pre Ekvádor na týchto olympijských hrách.

## Externé odkazy
* Oficiálna webstránka 
* Jefferson Pérez na stránke Medzinárodnej asociácie atletických federácií 

Kategória:Ekvádorskí atléti
Kategória:Majstri sveta v atletike
Kategória:Olympijskí víťazi v chôdzi na 20 km
Kategória:Držitelia svetových rekordov
Kategória:Atléti na Letných olympijských hrách 1992
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Jekaterina Gennadievna Volkovová

**Jekaterina Gennadievna Volkovová** ( - *Jekaterina Gennadievna Volkova*, * 12. marec 1978, Kursk, Rusko) je ruská atlétka.

Je majsterkou sveta z roku 2007 v behu na 3000 m cez prekážky. 

## Iné projekty

## Externé odkazy
* IAAF Profil 
* Легкая атлетика России 

Kategória:Majstri sveta v behu na 3 000 m stíplčejs
Kategória:Ruskí bežci na 3 000 m stíplčejs
Kategória:Atléti na Letných olympijských hrách 2008
Carolina Klüftová

**Carolina Evelyn Klüftová** (* 2. február 1983, Borås) je bývalá švédska atlétka, sedembojárka a päťbojárka, ktorá sa v závere svojej kariéry venovala predovšetkým skoku do diaľky.

Ide o olympijskú víťazku z Letných olympijských hier 2004 v Aténach, trojnásobnú majsterku sveta z rokov 2003, 2005 a 2007 a dvojnásobnú európsku šampiónku z rokov 2002, 2006 v sedemboji. V roku 2007 vytvorila nový európsky rekord v sedemboji výkonom 7 032 bodov. Jej osobný rekord v päťboji má hodnotu 4 948 bodov a je štvrtým najlepším v histórii.

V marci 2008 oznámila, že už sa nechce ďalej venovať viacboji a skúsi pretekať v skoku do diaľky a v trojskoku. Na letných olympijských hrách 2008 v Pekingu však ani v jednej z oboch skokanských disciplín nepostúpila do užšieho finále a zostala bez olympijskej medaily.

V roku 2003 a 2006 sa stala víťazkou ankety Atlét Európy.

Atletickú kariéru ukončila kvôli dlhodobým zdravotným problémom v lete roku 2012 potom, čo sa nemohla zúčastniť letných olympijských hier v Londýne. Vo februári roku 2012 sa podrobila operácii holene a vynechala väčšiu časť halovej sezóny, v lete jej prípravu narušovalo zranenie zadného stehenného svalu.

## Referencie

*

## Iné projekty

## Externé odkazy
* Carolina Klüftová na stránkach IAAF

Kategória:Švédski sedembojári
Kategória:Majstri sveta v sedemboji
Kategória:Švédski olympijskí víťazi
Kategória:Olympijskí víťazi v sedemboji
Kategória:Majstri Európy v atletike
Kategória:Švédski olympionici
Kategória:Skokani do diaľky
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Ivan Grigorievič Tichon

**Ivan Grigorievič Tichon** (, ; * 24. júl 1976) je bieloruský trojnásobný majster sveta v hode kladivom. Za svetovým rekordom zaostal len o 1 cm.

## Vrcholové podujatia
### Osaka 2007
Tichon nezačal dobre. Mohol vypadnúť, keby v tretej sérii nebol prehodil limit. V poslednej sérii by sa bol Primož Kozmus stal majstrom sveta, keby Tichon nebol hodil svetový výkon roka a tak sa tretíkrát po sebe stal majstrom sveta v hode kladivom.

### Peking 2008
Na Letných olympijských hrách 2008 v Pekingu skončil v hode kladivom pôvodne na treťom mieste. Toto umiestnenie mu bolo odobraté vzhľadom na to, že počas súťaže mal v tele zakázanú látku (doping).

## Externé odkazy
* Ivan Tichon na stránke iaaf.org

Kategória:Majstri sveta v hode kladivom
Kategória:Bieloruskí kladivári
Kategória:Bieloruskí olympionici
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2016
Nélson Évora

**Nélson Évora** (* 20. apríl 1984, Abidjan, Pobrežie Slonoviny) je portugalský majster sveta (2007) v trojskoku.

## Osaka 2007
Nélson Évora vyhral MS pokusom z tretej série. 17,74 skočil s priaznivou podporou vetra 1,4 m/s a vytvoril tak národný rekord. Druhý skončil líder vtedajších sezónnych svetových tabuliek Jadel Gregório (Brazília).

## Iné projekty

## Externé odkazy
* oficiálna webpage

Kategória:Majstri sveta v trojskoku
Kategória:Portugalskí trojskokani
Kategória:Portugalskí olympijskí víťazi
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2016
Kategória:Atléti na Letných olympijských hrách 2020
Kategória:Nositelia veľkokríža Radu za zásluhy (Portugalsko)
Majstrovstvá sveta v atletike 2007

**Majstrovstvá sveta v atletike 2007** sa konali v japonskej Osake 25. augusta2. septembra. Slovensko reprezentoval Libor Charfreitag, ktorý získal bronzovú medailu v hode kladivom. Najúspešnejšou krajinou v počte dosiahnutých medailí sa stali Spojené štáty. Na medailový stupeň sa dostalo až 46 krajín.

## Medailová bilancia

## Referencie
* Medailová bilancia 

## Iné projekty


Kategória:Atletika v 2007

Atletika
Kategória:2007 v Japonsku
Kategória:Šport v Osake
Fugacita

**Fugacita** je všeobecná termodynamická veličina vyjadrujúca zmenu chemického potenciálu (parciálnej voľnej entalpie) pri termodynamických pochodoch. Bola definovaná G. Lewisom všeobecne pre všetky skupenstvá. Na základe fugacity bola definovaná aj termodynamická veličina aktivita.

## Matematická definícia
Pôvodná definícia fugacity nedefinovala absolútnu hodnotu fugacity ale jej inkrement df. Pre číselnú hodnotu zadefinoval Lewis ešte to, že v ideálnom roztoku (plynnom s tlakom limitne sa blížiacim k nule) je fugacita rovná parciálnemu tlaku zložky i.

:d\mu_i =  RT  d\ ln(f_i)

Túto rovnicu možno formálne integrovať medzi dvoma stavmi. Nech je východiskový stav ideálny roztok a cieľový stav reálny roztok pri tej istej teplote a tlaku, potom dostaneme rovnicu:

:\mu_i - \mu^{*}_i=  RT \ln \left( \frac{f_i}{x^{*}_i P^{*}}\right)

V rovnici znak * označuje ideálne chovanie sa zložky *i* v roztoku. Výraz v menovateli zátvorky predstavuje fugacitu zložky *i* pri tom istom zloženi, tlaku a teplote akú ma reálny roztok ale v imagionárnom ideálnom stave. Podiel v zátvorke je definíciou *fugacitného keoficientu*.

## Fugacita a stavová rovnica reálneho plynu s 2. viriálnym koeficientom

Pre výpočet fugacitného koeficianta na základe experimentálných výsledkov možno použiť  rovnicu:

 RT ln \frac{f_i}{x_i P}= \int_{0}^{P} (\bar V_i - \frac{RT}{P})dP 

kde:
: \bar V_i – je parciálny molárny objem zložky *i*
: R  – univerzálna plynová konštanta
: T – teplota.

Výraz v zátvorke je konštanta **B** a predstavuje druhý viriálny koeficient v jednej zo stavových rovníc reálneho plynu (tzv. Stavová rovnica reálneho plynu s 2. viriálnym koeficientom) Po integrácii konštanty dostaneme:

 Ln\frac{f_i}{x_i P}= \frac{Bp}{RT}

Keďže pre výpočet parametra *B* bolo navrhnutých viacero empirických metód (na základe kritických hodnôt) možno ich využiť na empirický výpočet fugacitných koeficientov.

Kategória:Termodynamika
Kategória:Fyzikálne veličiny